เรื่องร้องเรียน: กลิ่นขยะช่วงที่ฝนตกจากโรงขยะอ่อนนุชเหม็นมากตลอดช่วงฤดูฝนทุกปีที่ผ่านมาครับปีนี้จะแก้ไขปัญหานี้อย่างไร
การดำเนินการของเจ้าหน้าที่: เจ้าหน้าที่ศูนย์กำจัดมูลฝอยอ่อนนุช ได้ลงพื้นที่บริเวณภายในซอยลาดกระบัง 1 ก/14 แขวงลาดกระบัง เขตลาดกระบัง กรุงเทพฯ 10250 จึงได้สอบถามและได้รับฟังข้อคิดเห็นผู้พักอาศัยบริเวณดังกล่าว แจ้งว่าได้รับกลิ่นขยะมาตามลมช่วงเวลาที่มีฝนตก เจ้าหน้าที่จึงได้ชี้แจงแนวทางการแก้ไขปัญหากลิ่นขยะพร้อมทั้งได้ติดตามกำกับการปฏิบัติงาน ประสานบริษัทผู้รับจ้างฯ ดำเนินการแก้ไขปัญหากลิ่นขยะ ดังนี้           1. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง           2. ล้างทำความสะอาดโรงงานและบริเวณอาคารมูลฝอย           3. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง           4. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์           5. ปรับปรุงสภาพภูมิทัศน์โรงงานกำจัดมูลฝอย โดยมีโครงการปลูกต้นไม้ร่วมกับ บริษัท ปตท. จำนวนพื้นที่ 55 ไร่ เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดซับกลิ่นและมลพิษทางอากาศ
ความเห็นของผู้แจ้ง: ข้อเสนอแนะ เปลี่ยนเป็นโรงไฟฟ้าพลังงานขยะ เพราะมาตรฐานการก่อสร้างโรงงานขยะในอดีตไม่สามารถควบคุมกลิ่นขยะได้ การแก้ไขที่ปลายเหตุทำได้ยาก ก่อสร้างใหม่เทคโนโลยีใหม่มาตรฐานสิ่งแวดล้อมใหม่เป็นทางออกเดียวครับ กลิ่นขยะหายไป ค่าไฟฟ้าถูกลง ไฟฟ้ามีเสถียรภาพสูงขึ้น /ขอบคุณที่ทำให้เมืองของเราน่าอยู่ครับ
พื้นที่: แขวงลาดกระบัง เขตลาดกระบัง กรุงเทพมหานคร